
Dnei Eleonora Graur
Prin prezenta Vă informăm ca in perioada 1-3 decembrie curent de către vicepreședintele raionului dl Arcadie Mușinschi împreună cu reprezentanții Direcției Învățămînt, Tineret, Sport dna Vîșcovschi Angela și Oprea Olga, și a Direcției Finanțe dna Țăranu Tatiana și Muștuc Renata au fost petrecute ședințe de lucru cu menagerii și contabilii șefi ai instituțiilor de învățămînt preuniversitar din raion al căror bugete pentru anul 2016 au deficit. Din 34 instituții 22 au deficit bugetar în sumă totală de 5649,8 mii lei, din ele la 14 instituții cărora regulamentul permite deficitul în sumă de 2597,8 mii lei va fi acoperit din componenta raională. La 8 instituții (gimnazii) al căror număr de elevi este mai mic de 91 deficitul în sumă 3052,0 mii lei va rămîne neacoperit datorită faptului, că bugetul raional nu dispune de surse pentru acoperirea lui.
În urma discuțiilor și analizei efectuate se propun următoarele măsuri în scopul lichidării deficitelor:

1. Gimnaziul Cinișeuți – suma deficitului 150,0 mii lei la art. ”reparații”. Se propune transferarea gimnaziului în clădirea fostei școli speciale din localitate în care sunt toate condițiile pentru activitate.

2. Liceul Teoretic ”Ioan Sîrbu” – suma deficitului 100,0 mii lei la art. ”cheltuieli de transport” (a elevilor) – S-a propus mărirea bugetului prin atragerea a mai multor elevi în clasele liceale din satele vecine, inclusiv din raioanele Șoldănești și Telenești.
3. Gimnaziul Pripiceni-Răzeși – Deficit 396,3 mii lei. Sursele bugetare aprobate nu ajung nici pentru salarizare. Se propune transferarea elevilor din clasele gimnaziale din s. Trifești sau Gordinești.

4. Gimnaziul Trifești – Deficit 402,7 mii lei, care nu poate fi acoperit. Se propune reorganizarea în școală-primară-grădiniță începînd cu 01.01.2016. (Cu transportarea elevilor în Gimnaziul Pripiceni sau Gimnaziul Pereni).
5. Gimnaziul Soloneci – Deficit 410,0 mii lei care nu poate fi acoperit. Se propune transferarea elevilor din clasele gimnaziale ale gimnazului din s. Tarasova.
6. Gimnaziul Tarasova – Deficit 310,8 mii lei, care nu poate fi acoperit. Se propune reorganizarea în școală-primară-grădiniță începînd cu 01.01.2016.

7. Gimnaziul Saharna-Nouă – Deficit 250,0 mii lei la art. ”Reparații capitale”. Se propune fuzionarea cu școala-primară-grădinița Buciușca începînd cu 01.09.2016.

8. Gimnaziul Țahnăuți – Deficit 333,2 mii lei, care nu poate fi acoperit. Se propune reorganizarea în școală-primară-grădiniță.

9. Gimnaziul Țareuca – Deficit 140,0 mii lei. Se propune lichidarea deficitului prin transferarea elevilor din localitate a claselor V-IX de la gimnaziul Țahnăuți.

10. Gimnaziul Gordinești – Deficit 400,5 mii lei, care nu poate fi acoperit. Se propune reorganizarea în școală-primară-grădiniță cu transferarea elevilor din clasele V-IX la gimnaziul Cinișeuți,  gimnaziul Pereni sau Pripiceni.

11. Gimnaziul Lipceni – Deficit 220,7 mii lei care nu poate fi acoperit. Se propune reorganizarea în școală-primară-grădiniță cu transferarea elevilor claselor a V-IX la gimnaziul Păpăuți.

12. Gimnaziul Meșeni – Deficit 135,8 mii lei. S-a propus ca deficitul să fie acoperit din contul optimizării cheltuielelor salariile și reducerea orelor opționale. 
13. Gimnaziul Ghiduleni – Deficitul 400,0 mii lei care nu poate fi acoperit. Se propune reorganizarea în școală-primară-grădiniță cu transferarea elevilor din clasele V-IX la gimnaziul Bușăuca.

14. Gimnaziul Bușăuca – Deficit 100,0 mii lei la art.”Combustibil”(carbune). Se propune acoperire prin majorarea numărului de elevi în clasele gimnaziale propusă în punctul 13 (de la gimnaziul Ghiduleni).

15. Gimnaziul Ciorna – Deficit 514,9 mii lei care nu poate fi acoperit în nici un mod. Se propune lichidarea instituției de la 01.09.2016 cu transferarea elevilor la liceul din or. Rezina.

16. Liceul ”Alexandru Pușkin” – Deficit 663,4 mii lei. Nu sînt acoperite integral nici  plățile salariale. Pentru întreținere cheltuielile nu sînt acoperite. A optimiza un deficit atît de mare avînd un număr de elevi mic este imposibil. Unica soluție este fuziunea cu liceul teoretic ”Ștefan cel Mare” începînd cu 01.09.2016.
17. Școala-primară-grădiniță Buciușca – numărul de elevi 10. În anul de învățămînt 2016-2017 nu sunt elevi în clasele I și nici pentru grădiniță. Această tendință se va păstra și pe viitor. Din aceste considerente propunem începînd cu anul 01.09.2016 lichidarea instituției cu transferarea elevilor la gimnaziul Saharna-Nouă.

18. Școala-primară-grădință Piscărești – deficit51,5 mii lei. În urma măsurilor de optimizare a cheltuielilor deficitul a fost acoperit.

19. Gimnaziul Mincenii de Jos. La moment nu are deficit, dar el va apărea în anul 2017 în urma micșorării numărului de elevi. Se propune reorganizarea în școală-primară din comuna Mincenii de Jos.

20. Școala-primară-grădință Mincenii de Sus – Deficit 86,6 mii lei, care nu poate fi acoperit. Propunem fuzionarea instituției cu grădința Mincenii de Jos.

21. Școala-primară-grădință Slobozia-Horodiște – Deficit 85,9 mii lei, care va fi acoperit în urma masurilor de optimizare a cheltuielelor.

22. Școala-primară-grădință Roșcanii de Sus – Deficit 98,4 mii lei, care va fi acoperit în urma optimizării cheltuielelor.

În scopul ameliorării sutuației cu finanțarea instituțiilor de învățămînt din raion, asigurarea activității lor în condiții optimale propunem organizarea și convocarea unei ședințe extraordinare a Consiliului raional pentru reorganizarea instituțiilor conform propunerilor înaintate.

Vicepreședintele raionului Rezina


Arcadie Mușinschi

